turjo4nis/wikipedia-bn-dump-20250701 huggingface dataset:
পেড্রো দে বেটানকোর্ট

পেড্রো দে বেটানকোর্ট বা সেন্ট জোসেফ বেটানকুরের পিটার (, ) (জন্ম: ২১শে মার্চ, ১৬২৬ (তেনেরিফে) - মৃত্যু: ২৫শে এপ্রিল, ১৬৬৭ (অ্যান্টিগুয়া গুয়াতেমালা) ছিলেন একজন স্পেনীয় সন্ত এবং ধর্মপ্রচারক ছিল। তিনি "আমেরিকাসের আসসিসির সেন্ট ফ্রান্সিস" হিসাবে পরিচিত। এছাড়াও তাকে হেরমানো পেড্রো দে সান জোস বেটানকোর্ট বা আরও সহজভাবে হেরমানো পেড্রো, সান্টো হেরমানো পেড্রো, বা সান পেড্রো দে ভিলাফ্লোর বলা হত। এটি কানারি দ্বীপপুঞ্জ, গুয়াতেমালা ও মধ্য আমেরিকার প্রথম সেন্ট হয়। তিনি ক্ষতিগ্রত, দুর্বল এবং দরিদ্রের জন্য অনেক কাজ করে গিয়েছেন যা পরবর্তী শতাব্দীতে কলকাতায় মাদার টেরিজা করেছেন।

জীবনী 
পেড্রো তেনেরিফে দ্বীপের ভিলাফ্লোরতে জন্মগ্রহণ করেন। তিনি বর্তমান গ্রানাদিল্লা দে আবোনার পৌরসভার এল মেদানো শহরের নিকর্ট শুষ্ক অঞ্চলের একটি ছোট গুহার মধ্যে কিছু সময় কাটিয়েছেন। তিনি সেখানে একজন রাখাল বালক হিসেবে ২৩ বছর বয়স পর্যন্ত কাজ করেন। পরে তিনি গুয়াতেমালায় সরকারি সেবা জড়িত একজন আত্মীয় সাথে দেখা করার উদ্দেশ্যে রওনা হন। কিন্তু মাঝ পথে হাভানা, কিউবাতে আশার পরে তার টাকা শেষ হয়ে যায়। তিনি কিউবাতে কিছু সময় কাজ করার পরে পরবর্তী বছর সেই টাকা দিয়ে অ্যান্টিগুয়া গুয়াতেমালাতে আসেন। তিনি এতো দুঃস্থ অবস্থায় গুয়াতেমালাতে এসে পৌছান যে, তিনি একটি রুটি বিতরনের সারিতে যোগ দেন যা ফ্রান্সিস্কান্স প্রতিষ্ঠিত করেছিল।

তিনি অধিরভাবে একটি পুরোহিত হতে চেয়েছিল এবং শীঘ্রই গুরুগিরি জন্য পড়াশোনা আশা স্থানীয় জেসুইট কলেজ (সান বোরজিয়ার জেসুইট কলেজ) যে নাম নথিভুক্ত করেন। তিনি প্রায় অসুস্থায় পড়ে গিয়েছিলেন কিন্তু পরে তিনি স্বাস্থ্য পুনরুদ্ধার করতে পারেন। তিনি একজন আমেরিকাসে যিশুর জন্মবিষয়ক চিত্রের অকিস্থলের প্রধান প্রচারক।

তিনি অন্যদের সাহায্য করার মত মহৎ কাজ করে গিয়েছেন। তার প্রকৃত এবং স্বার্থক কাজসমূহের মধ্যে অবহেলিতদের যেমন, কুষ্ঠরোগী, বন্দী, ক্রীতদাস এবং ভারতীয়দের জন্য বিশেষ সুবিধাপ্রাপ্ত এবং মানবাধিকারের জন্য অগ্রদূত হিসেবে কাজ করে গিয়েছেন।

তিনি ৪১ বছর বয়সে অ্যান্টিগুয়া গুয়াতেমালায় মারা যান।

গ্যালারি

তথ্যসূত্র

বহিঃসংযোগ 
  Hermano Pedro de San José Betancurt (1626-1667)
  Canonización del Beato Hermano Pedro de San José de Betancurt
 Website  of the Obras Sociales Society with the biography of Pedro Betancur
 Catholic Online: Peter of Saint Joseph Betancur
 Patron Saints Index: Peter of Saint Joseph Betancur
 Saint of the Day

১৬২৬-এ জন্ম
১৬৬৭-এ মৃত্যু
১৭শ শতাব্দীর স্পেনীয় ব্যক্তি
১৭শ শতাব্দীর খ্রিস্টান সন্ত
স্পেনীয় সেন্ট
স্পেনীয় রোমান ক্যাথলিক সেন্ট
রোমান ক্যাথলিক ধর্মপ্রচারক
স্পেনীয় বংশোদ্ভূত গুয়াতেমালার মানুষ
স্পেনীয় তপস্বী
গুয়াতেমালার তপস্বী
তেনেরিফে থেকে মানুষ
গুয়াতেমালার রোমান ক্যাথলিক সেন্ট
কানারিয়ান রোমান ক্যাথলিক
কানারিয়ান খ্রিস্টান ধর্মপ্রচারক
গুয়াতেমালাতে খ্রিস্টান ধর্মপ্রচারক
আঁস্তিত্যু দ্য দ্রোয়া আঁতেরনাসিওনাল

আঁস্তিত্যু দ্য দ্রোয়া আঁতেরনাসিওনাল (; "আন্তর্জাতিক আইন গবেষণা প্রতিষ্ঠান") আন্তর্জাতিক আইন সম্পর্কিত প্রশিক্ষণ ও গবেষণার জন্য প্রতিষ্ঠিত একটি প্রতিষ্ঠান। বিশ্বের বিভিন্ন দেশের প্রখ্যাত আইনজীবীরা এর সদস্য। এই সংস্থাটি ১৯০৪ সালে শান্তিতে নোবেল পুরস্কার লাভ করে।

ইতিহাস 
১৮৭৩ সালের ৮ সেপ্টেম্বর বেলজিয়ামের জেন্ট শহরে সাল দ্য লার্স্যনাল (Salle de l'Arsenal) ভবনে ১১জন প্রখ্যাত আইনজীবীর সমন্বয়ে প্রতিষ্ঠানটি গঠিত হয়।

১৮৭৩ সালে এর প্রতিষ্ঠাকালীন সদস্যগণ হলেন:
 Pasquale Stanislao Mancini (রোম), সভাপতি
 Émile de Laveleye (লিজি)
 Tobias Michael Carel Asser (from Amsterdam)
 জেমস্‌ লরিমার (এডিনবার্গ)
  (সেন্ট পিটার্সবার্গ)
 Gustave Moynier (জেনেভা)
 Jean Gaspar Bluntschli (from Heidelberg)
 Augusto Pierantoni (নেপলস্‌)
 Carlos Calvo (বুয়েন্স আয়ার্স)
 Gustave Rolin-Jaequemyns (জেন্ট)
 David Dudley Field (নিউইয়র্ক)

সংগঠন 
এই ইনিস্টিটিউটটি একটি বার্ষিক প্রতিবেদন প্রকাশ করে।

পুরস্কার ও সম্মননা 
 নোবেল শান্তি পুরস্কার, (১৯০৩)

তথ্যসূত্র

বহিঃসংযোগ 

 
 ১৯০৪ সালে শান্তিতে নোবেল বিজয়ী 

নোবেল শান্তি পুরস্কার বিজয়ী
বেলজীয় নোবেল বিজয়ী
১৮৭৩-এ প্রতিষ্ঠিত
নোবেল শান্তি পুরস্কার বিজয়ী সংস্থা
গেন্ট

গেন্ট (; , ; , ) বেলজিয়ামের ফ্লেমিশ অঞ্চলে অবস্থিত একটি নগর এবং পৌরসভা। এটি পূর্ব ফ্লান্ডার্স প্রদেশের রাজধানী এবং সর্ববৃহত্ শহর। এখানে একটি বন্দর এবং একটি বিশ্ববিদ্যালয় রয়েছে।

তথ্যসূত্র

আরও পড়ুন 
বিংশ শতকে প্রকাশিত
 
 
 

একবিংশ শতকে প্রকাশিত

বহিঃসংযোগ 

 দাপ্তরিক সাইট, 
 দাপ্তরিক পর্যটন সাইট,     
 ফ্লান্ডার্স পর্যটন সাইট,          

গেন্ট
চিত্রা উড়ো টিকটিকি

উড়ো টিকটিকি (বৈজ্ঞানিক নাম:Draco maculatus) যা চিত্রা উড়ন্ত টিকটিকি বা উড়ুক্কু গিরগিটি নামেও পরিচিত এক ধরনের টিকটিকি যা গাছ থেকে গাছে উড়ে যায়। এরা উড়ে উড়ে গাছ পরিবর্তন করে।

আকার 
উড়ো টিকটিকি গড় উচ্চতা সাধারণত ২১ সেন্টিমিটার। এদের লেজ ও দেহের দৈর্ঘ্যের পার্থক্য আছে। এদের লেজ ১৩ সেন্টিমিটারের মত এবং দেহ ৮ সেন্টিমিটারের মত হতে পারে বা তারতম্য হতে পারে। দেহের দুপাশে ডানা দেখতে পর্দার মত। ওড়ার সময় উড়ো টিকটিকির পর্দা পরিলক্ষিত হয়। দেহের উপরিভাগ বাদামি রঙের এবং তাতে গাঢ় ফোঁটা দেখা যায়। দেহের নিচের অংশের রং উপরিভাগ থেকে ভিন্ন কিছুটা ফ্যাকাশে ধরনের। পর্দার ওপরটা লাল, হলুদ বা সবুজ রঙের এবং নিচের অংশ হলুদ রঙের হয়ে থাকে। ডানাওলা পর্দার ওপর ও নিচের দিকে কালো ফোঁটা দেখা যায়। এদের গলার নিচে একজোড়া থলে দেখা যায়, যা উত্তেজিত হলে ফুলিয়ে থাকে। এদের থলের রং হলুদ তবে গোড়ার দিকে নীল ফোঁটা থাকতে পারে। পুরুষ টিকটিকির থলে স্ত্রী টিকটিকি থেকে সাধারণত বড় হয়। মার্চ মাস থেকে জুন মাস এদের প্রজননকাল।

বিস্তার 
উড়ো টিকটিকি দক্ষিণ-পূর্ব এশিয়ায় পাওয়া যায়। বাংলাদেশ, ভারত, থাইল্যান্ড, মালয়েশিয়া, মিয়ানমার, চীন, কম্বোডিয়া ও লাওসে এদের দেখা মেলে।

স্বভাব 
উড়ো টিকটিকি গাছে বাস করে। এরা নীরব ও লাজুক প্রকৃতির। বড় গাছে অনেক সময় জোড়ায় দেখা যায়। দিনের বেলায় সক্রিয় থাকে। গলার থলে ফোলালে সহজে খুঁজে পাওয়া যায়। এরা দেহের রংকে পরিবেশের সঙ্গে মিশিয়ে ফেলতে পারে সহজেই তাই এদের সাধারণত চোখে পড়ে না। উড়ো টিকটিকি বিভিন্ন ধরনের পোকামাকড় খায়। এরা পিঁপড়া খেতে পছন্দ করে। এরা 20 সেকেন্ড পর্যন্ত উড়তে পরে

তথ্যসূত্র

গ্রন্থপঞ্জি 
 Boettger,O. 1893 Ein neuer Drache (Draco) aus Siam. Zool. Anz. 16: 429-430
 Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
 Boulenger,G.A. 1900 On the reptiles, batrachians (and fishes) collected by the late Mr. John Whitehead in the interior of Hainan. Proc. Zool. Soc. London 1899: 956-959
 Cantor. T. E. 1847 Catalogue of reptiles inhabiting the Malayan Peninsula and Islands. J Asiat. Soc., Bengal, Calcutta. 16 (2): 607 - 656, 897-952, 1026–1078
 Gray, J. E. 1845 Catalogue of the specimens of lizards in the collection of the British Museum. Trustees of die British Museum/Edward Newman, London: xxvii + 289 pp.
 Günther, A. 1861 Second list of Siamese reptiles. Ann. Mag. Nat. Hist. (3) 8: 266-268
 McGuire, Jimmy A. & Heang, Kiew Bong 2001 Phylogenetic systematics of Southeast Asian flying lizards (Iguania: Agamidae: Draco) as inferred from mitochondrial DNA sequence data. Biological Journal of the Linnean Society 72: 203-229

বহিঃসংযোগ 
 
 https://web.archive.org/web/20051203120649/http://www.calacademy.org/research/herpetology/myanmar/checklist_lizards.html
 http://www.ecologyasia.com/html-menu/species-list.h

বাংলাদেশের সরীসৃপ
এশিয়ার সরীসৃপ
দক্ষিণ-পূর্ব এশিয়ার প্রাণিকুল
থাইল্যান্ডের সরীসৃপ
১৮৪৫-এ বর্ণিত সরীসৃপ
দক্ষিণ-পূর্ব এশিয়ার সরীসৃপ
জন অ্যাডওয়ার্ড গ্রে কর্তৃক নামকরণকৃত ট্যাক্সা
স্ট্রাইপার

স্ট্রাইপার ক্যালিফোর্নিয়ার অরেঞ্জ কাউন্টির ক্রিস্টিয়ান গ্লাম মেটাল দল।

১৯৮৩ সালে ক্রিস্টিয়ান বিশ্বাসের উপর ভিত্তি করে দলটির নাম রাখা হয় স্ট্রাইপার। বিলবোর্ডের শীর্ষ রক অ্যালবামের তালিকায় ষষ্ঠ স্থানে অবস্থান করছে আশির দশকের অন্যতম মেটাল গানের দল স্ট্রাইপার। তাদের নো মোর হেল টু পে অ্যালবামটি এক সপ্তাহ ধরে এ তালিকায় আছে।

নামের উৎপত্তি 
বাইবেলের লাইন 'বাই হিজ স্ট্রাইপস উই আর হিলড' থেকে দলের নামকরণ করা হয়।

স্ট্রাইপারের বর্তমান সদস্য 
 মাইকেল সুইট—লিড ভোকালস, গিটার
 রবার্ট সুইট—ড্রামস
 টিম গেইনেস—বেজ
 অজ ফক্স—গিটার

তথ্যসূত্র

আরও পড়ুন 
 
 
  Pages =152–155.

বহিঃসংযোগ 
 
 Stryper at Metal Archives

হেভি মেটাল সঙ্গীত দল
মার্কিন সঙ্গীত দল
হলিউড রেকর্ডসের শিল্পী
সাঙ্গীতিক কুয়োটেট
ক্যারল হ্যানিশ্চ

ক্যারল হ্যানিশ্চ () একজন আমূল নারীবাদী এবং নিউইয়র্ক বিপ্লবী নারী ও রেডস্টকিংসের সদস্য ছিলেন। তিনি বিখ্যাত ছিলেন ১৯৬৯ সনে লিখিত একই নামের নিবন্ধে "‘দ্য পারসোনাল ইজ পলিটিক্যাল’" বাগধারাটির জনপ্রিয়করণের জন্য। তিনি ১৯৬৮ সালে মিস আমেরিকা প্রতিবাদ সংগঠিত করেন এবং তিনি ছিলেন সেই চারজন নারীর একজন যারা বারান্দার ওপরে মিস আমেরিকা প্রতিযোগিতা থামানোর জন্য এটির বিরুদ্ধে একটি নারী-স্বাধীনতার ব্যানার টাঙিয়ে দেন।

References

বহিঃসংযোগ 
 "The Personal is Political by Carol Hanisch, March 1969.
 Writings by Carol Hanisch (official web site)

মার্কিন নারীবাদী
নারীবাদ অধ্যয়ন পণ্ডিত
জীবিত ব্যক্তি
মার্কিন প্রাবন্ধিক
মার্কিন সংবাদপত্রের প্রতিবেদক ও সংবাদদাতা
১৯৪২-এ জন্ম
জেমস হেক্‌ম্যান

জেমস জোসেফ হেক্‌ম্যান (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন।

তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।

আরও দেখুন 
 অর্থনীতিবিদদের তালিকা
 চিন্তাবিদদের তালিকা

তথ্যসূত্র

বহিঃসংযোগ 
 Interview with James J. Heckman in The Region, Minneapolis Federal Reserve Bank, 2005
 Interview with James Heckman on the economic arguments for investing in the health of our children's learning
 James J. Heckman's Homepage at the University of Chicago
 More information on James J. Heckman's current work
 IDEAS/RePEc
 James Heckman: In early childhood education, ‘Quality really matters.’ Phone interview with the Washington Post
 

মার্কিন অর্থনীতিবিদ
১৯৪৪-এ জন্ম
জীবিত ব্যক্তি
নোবেল বিজয়ী অর্থনীতিবিদ
শিকাগো বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের শিক্ষক
ইউনিভার্সিটি কলেজ লন্ডনের শিক্ষক
জন বেটস ক্লার্ক মেডেল বিজয়ী
ইউনিভার্সিটি অব সাউদার্ন ক্যালিফোর্নিয়ার শিক্ষক
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন নোবেল বিজয়ী
প্রিন্সটন বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
২১শ শতাব্দীর মার্কিন অর্থনীতিবিদ
মার্কিন ফিলোসফিক্যাল সোসাইটির সদস্য
ড্যানিয়েল ম্যাক্‌ফ্যাডেন

ড্যানিয়েল লিটল ম্যাক্‌ফ্যাডেন (জন্ম: ২৯ জুলাই ১৯৩৭) একজন মার্কিন নোবেল বিজয়ী অর্থনীতিবিদ। তিনি সাউথার্ন ক্যারোলিনা বিশ্ববিদ্যালয়ের স্বাস্থ্য অর্থনীতির প্রেসিডেন্সিয়াল অধ্যাপক এবং ক্যালিফোর্নিয়া বিশ্ববিদ্যালয়ের স্নাতক স্কুলের অধ্যাপক।

তিনি বিচ্ছিন্ন পছন্দের বিশ্লেষণে তত্ত্ব প্রদান ও পদ্ধতি উন্নয়নের জন্য জেমস হেক্‌ম্যানের সাথে ২০০০ সালে অর্থনীতিতে নোবেল পুরস্কার লাভ করেছেন।

আরও দেখুন 
 অর্থনীতিবিদদের তালিকা

তথ্যসূত্র

বহিঃসংযোগ 
 Daniel McFadden's homepage
 2000 Nobel Prize in Economics 
 2000 Neemers Prize in Economics
 
 IDEAS/RePEc

মার্কিন অর্থনীতিবিদ
১৯৩৭-এ জন্ম
জীবিত ব্যক্তি
নোবেল বিজয়ী অর্থনীতিবিদ
জন বেটস ক্লার্ক মেডেল বিজয়ী
ইউনিভার্সিটি অব সাউদার্ন ক্যালিফোর্নিয়ার শিক্ষক
২০শ শতাব্দীর মার্কিন অর্থনীতিবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন নোবেল বিজয়ী
ক্যালিফোর্নিয়া বিশ্ববিদ্যালয়, বার্কলির শিক্ষক
২১শ শতাব্দীর মার্কিন অর্থনীতিবিদ
মার্কিন ফিলোসফিক্যাল সোসাইটির সদস্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
সাবরিনা পড়শী

সাবরিনা এহসান পড়শী (জন্ম: ৩০ জুলাই, ১৯৯৬) একজন বাংলাদেশী সংগীতশিল্পী। ২০০৮ সালে চ্যানেল আইয়ের ক্ষুদে গানরাজ-এ ২য় রানার আপ হন তিনি। তিনি পপ ও আধুনিক ধারায় গান করেন। পড়শীর প্রথম রেকর্ডিং ছিল ২০০৯ সালে একটি চলচ্চিত্রের জন্য।পরশীর ইতোমধ্যে অনেকগুলা জনপ্রিয় গান রয়েছে।শোবিজ অঙ্গনে পরশীর গান আলাদাভাবে সমাদৃত।

জন্ম ও শিক্ষাজীবন 
পড়শী ১৯৯৬ সালের ৩০ জুলাই ঢাকায় জন্মগ্রহণ করেন। তার গ্রামের বাড়ি  ব্রাহ্মণবাড়িয়া মৌলভী পাড়ায়। তার বাবা প্রকৌশলী এহসান-উর-রশিদ এবং মা জুলিয়া হাসান গৃহিণী। তার একমাত্র ভাইয়ের নাম সিয়াত এহসান স্বাক্ষর। তিনি অক্সফোর্ড ফাউন্ডেশন স্কুল, ভিকারুননিসা নূন স্কুল এবং ক্যাম্ব্রিয়ান স্কুল অ্যান্ড কলেজ থেকে মাধ্যমিক পড়াশোনা করেন।

সংগীতজীবন 
ছোট বেলা থেকে নাচের প্রতি আগ্রহী হয়ে নাচ শেখেন পড়শী। পরবর্তীতে ক্লাসিক্যাল সংগীত শেখা শুরু করেন। ২০০৭ সালে সরকারি ভাবে আয়োজিত কমল কুড়ি নামক সংগীত প্রতিযোগিতায় দেশের গান বিভাগে বিজয়ী হন তিনি। ২০০৮ সালে চ্যানেল আইয়ের "ক্ষুদে গানরাজ" নামক গানের প্রতিযোগিতায় ২য় রানার আপ হন তিনি।

২০০৮-২০১০ 
২০০৮ সালে "ক্ষুদে গানরাজ"-এ ২য় রানার আপ হওয়ার মাধ্যমে মূলত সঙ্গীত কর্মজীবন শুরু করেন। ২০০৯ সালে তিনি তার একক অ্যালবাম "পড়শী" এর কাজ শুরু করেন। তিনি ৫ সঙ্গীত পরিচালক সঙ্গে অ্যালবাম তৈরির কাজ করেন। অ্যালবামটি ২০১০-এর ঈদ উল ফিতরে মুক্তি পায়।

২০১১-২০১২ 
প্রথম অ্যালবাম পর তিনি ২০১১ থেকে প্লেব্যাক গায়িকা হিসেবে কাজ করতে শুরু করেন। ১৪ ফেব্রুয়ারি ২০১২ তারিখে তার দ্বিতীয় একক অ্যালবাম "পড়শী ২" মুক্তি পায়। ২০১২ সালে পড়শী "বর্ণমালা" নামে একটি ব্যান্ড দল গঠন করেন।

২০১৩-বর্তমান 
২০১৩ সালের ঈদুল ফিতরে তার তৃতীয় একক অ্যালবাম "পড়শী ৩" মুক্তি পায়। এই অ্যালবামের "জনম জনম", 'হৃদয় আমার', 'লাভ স্টেশন" শীরোনামের গানগুলি বেশ জনপ্রিয়তা পায়।

একক অ্যালবাম

চলচ্চিত্র জীবন

চলচ্চিত্র

টেলিভিশন

সঙ্গীত

পড়শী ও বর্ণমালা 
২০১২ সালে তিনি 'বর্ণমালা' নামে একটি ব্যান্ড দল গড়ে তোলেন। বর্তমানে এ ব্যান্ড দলের সদস্যরা হলেন: পড়শী (ভোকাল), কাইয়ুম (ভোকাল ও কী-বোর্ড), মিঠু (প্যাড এন্ড ড্রামস), টিপু (লীড গীটার), অনির্বান, রিন্টু (বেস গীটার) ও ব্যান্ড ম্যানেজার হিসেবে আছেন তার ভাই স্বাক্ষর এহসান।

পুরস্কার ও সম্মাননা

তথ্যসূত্র

বহিঃসংযোগ 

  
 পড়শী'র অফিসিয়াল ওয়েবসাইট

১৯৯৬-এ জন্ম
বাংলাদেশী গায়িকা
বাংলা ভাষার সঙ্গীতশিল্পী
বাংলাদেশী নারী মডেল
২১শ শতাব্দীর বাংলাদেশী সঙ্গীতশিল্পী
জীবিত ব্যক্তি
সোনাতাপাল

সোনাতাপাল হল ভারতের পশ্চিমবঙ্গ রাজ্যের বাঁকুড়া জেলার অন্তর্গত একটি স্থান। এটি বাঁকুড়া শহরের কাছে একতেশ্বর থেকে  উত্তর-পূর্বে দ্বারকেশ্বর নদের তীরে অবস্থিত।

বাঁকুড়া জেলা ছিল জৈনধর্মের একটি গুরুত্বপূর্ণ কেন্দ্র। এই জেলায় জৈনদের একাধিক স্মারকের ধ্বংসাবশেষ দেখা যায়। সোনাতাপাল, বহুলাড়া, ধারাপাট, হাড়মাসড়া ও পরেশনাথের (অম্বিকানগরের কাছে) কাছে পাওয়া জৈন স্মারকগুলিকে এখন স্থানীয় হিন্দুরা হিন্দু দেবদেবী হিসেবে পূজা করে।

সোনাতাপালে একটি বিরাট মন্দির আছে। বিষ্ণুপুরের রাজারা এই মন্দিরটি নির্মাণ করিয়েছিলেন। মন্দিরটি বেশ শক্তপোক্ত ইটের তৈরি মন্দির। মন্দিরের কাছে নিচু জমিতে কিছু ঢিপি আছে। এই মন্দির ও ঢিপিগুলিকে শালিবাহনের নামের সঙ্গে যুক্ত করা হয়। স্থানীয় বিশ্বাস অনুযায়ী, নদীর কাছে যে ঢিপিটি রয়েছে, সেটি আসলে তার "গড়" (দুর্গ) ছিল। কথিত আছে, এই অঞ্চলের আদি নাম হামিরডাঙা।

পাদটীকা 

বাঁকুড়া জেলার প্রত্নস্থল
বাঁকুড়া জেলার দর্শনীয় স্থান
মল্লভূম মন্দির
বিষ্ণুপুর রেলওয়ে স্টেশন

বিষ্ণুপুর রেলওয়ে স্টেশন হল ভারতীয় রেলের খড়গপুর-বাঁকুড়া-আর্দ্রা লাইন ও শেওড়াফুলি-বিষ্ণুপুর ব্রাঞ্চ লাইনের একটি জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় অবস্থিত। এই স্টেশন মন্দির-নগরী বিষ্ণুপুর ও তার আশেপাশের এলাকাগুলিকে রেল পরিষেবা দেয়।

ইতিহাস 
১৯০১ সালে খড়্গপুর-মেদিনীপুর ব্রাঞ্চ লাইন চালু হয়। বাঁকুড়া জেলার উপর বেঙ্গল নাগপুর রেলের মেদিনীপুর-ঝরিয়া সম্প্রসারিত অংশটি চালু হয় ১৯০৩-০৪ সালে।

শেওড়াফুলি-বিষ্ণুপুর ব্রাঞ্চ লাইনের বিষ্ণুপুর-গোকুলনগর-জয়পুর সেক্টরটির সম্পূর্ণ হওয়ার কথা ২০০৯-১০ সালের রেল বাজেটে উল্লেখ করা হয়েছে। এই লাইনের কিছু অংশের কাজ এখন নির্মাণাধীন।

বৈদ্যুতিকীকরণ 
আর্দ্রা-ভেদুয়াসোল সেক্টরটির বৈদ্যুতিকীকরণ হয় ১৯৯৭-৯৮ সালে। ১৯৯৮-৯৯ সালে ভেদুয়াসোল-শালবনি সেক্টরের বৈদ্যুতিকীকরণ সম্পূর্ণ হয়।

পাদটীকা

বহিঃসংযোগ 
 Trains at Bishnupur
 

বাঁকুড়া জেলার রেলওয়ে স্টেশন
আদ্রা রেলওয়ে বিভাগ
জঙ্গলমহল

জঙ্গল মহল হল ভারতের পশ্চিমবঙ্গ রাজ্যের বীরভূম, বাঁকুড়া, পশ্চিম মেদিনীপুর ঝাড়গ্রাম ও ছোটনাগপুর মালভূমির বন ও পর্বতময় অংশটির নাম। অষ্টাদশ শতাব্দীতে এই অঞ্চল ব্রিটিশ শাসনাধীনে আসার পর এই নাম চালু হয়। সেযুগে জঙ্গল তরাই নামে পরিচিত অঞ্চলে এই জেলা অবস্থিত ছিল।

ইতিহাস
১৮০৫ সালে অষ্টাদশ রেগুলেশন পাস হওয়ার পর বর্ধমান, বীরভূম, বাঁকুড়া ও মেদিনীপুর জেলার মেজিস্ট্রেটের এখতিয়ারভুক্ত এলাকা বিচ্ছিন্ন করে জঙ্গলমহল জেলা গঠিত হয়। এই জেলা একটি পৃথক ম্যাজিস্ট্রেটের এখতিয়ারে আসে। ২৩টি পরগনা ও মহল নিয়ে এই জেলা গঠিত হয়েছিল। ১৮৩৩ সালের ত্রয়োদশ রেগুলেশন পাস হওয়ার পর জঙ্গলমহল জেলা ভেঙে যায়। সেনপাহাড়ি, শেরগড় ও বিষ্ণুপুর এস্টেট বর্ধমান জেলার অধিভুক্ত হয়। অবশিষ্ট অঞ্চল নিয়ে মানভূম জেলা গঠিত হয়।

পরবর্তীকালে অবশ্য বর্ধমান জেলা ভেঙে বীরভূম, বর্ধমান, বাঁকুড়া ও মেদিনীপুর জেলা গঠিত হয়। ১৯১১ সালে বাংলা ও বিহার ভেঙে দুটি পৃথক প্রদেশ গঠন করা হলে বীরভূম, বর্ধমান, বাঁকুড়া ও মেদিনীপুর জেলা বাংলার অন্তর্ভুক্ত হয় এবং মানভূম জেলা বিহারের অন্তর্ভুক্ত হয়। ভারত স্বাধীন হওয়ার পর মানভূম জেলার পুরুলিয়া মহকুমাটি নবগঠিত পশ্চিমবঙ্গ রাজ্যের অন্তর্ভুক্ত হয় এবং পুরুলিয়া জেলা গঠিত হয়। বর্তমানে মানভূম জেলাটি দ্বিধাবিভক্ত হয়ে পূর্ব মানভূম ও পশ্চিম মানভূম জেলা গঠিত হয়। এই দুই জেলা এখন ঝাড়খণ্ড রাজ্যের অন্তর্গত। মেদিনীপুর জেলা বিভাজিত হয়ে পূর্ব মেদিনীপুর ও পশ্চিম মেদিনীপুর জেলা গঠিত হয়েছে। পশ্চিমবঙ্গের বাঁকুড়া, পুরুলিয়া ও পশ্চিম মেদিনীপুর, ঝাড়গ্রাম জেলার অন্তর্গত অঞ্চলটিকে কথ্যভাষায় এখনও “জঙ্গলমহল” বলে উল্লেখ করা হয়।

লালগড় আন্দোলনের সময় থেকে এই অঞ্চলটি জঙ্গলমহল এলাকা হিসেবে সংবাদমাধ্যমে প্রকাশ পেতে শুরু করে এরপর ২০১১ সালে পশ্চিমবঙ্গ সরকার এই চার জেলার মোট ২৩ টি ব্লককে একটি নোটিফিকেশনের মাধ্যমে জঙ্গলমহল এলাকা হিসেবে অভিহিত করে । এই ২৩ টি ব্লক হল -পুরুলিয়া জেলার:- বান্দোয়ান, ঝালদা ১, ঝালদা ২, বরাবাজার, বলরামপুর, মানবাজার ২, বাগমুন্ডি ও আড়সা, বাঁকুড়া জেলার:- রানিবাঁধ, সিমলাপাল, রায়পুর ও সারেঙ্গা ,ঝাড়গ্রাম জেলার:- বিনপুর ১, বিনপুর ২, জামবনি, ঝাড়গ্রাম, সাঁকরাইল, নয়াগ্রাম, গোপীবল্লভপুর ১, গোপীবল্লভপুর ২ এবং পশ্চিম মেদিনীপুর জেলার গরবেতা ২, শালবনী ও মেদিনীপুর সদর।

পৃথক রাজ্যের প্রস্তাব

২০২১ সালে ভারতীয় জনতা পার্টি (বিজেপি) সাংসদ সৌমিত্র খাঁ পশ্চিমবঙ্গ থেকে পৃথক জঙ্গলমহল রাজ্যের প্রস্তাব করেছিলেন। তিনি দাবি করেছিলেন যে জঙ্গলমহল এলাকাটি অনুন্নত এবং স্থানীয়দের কর্মসংস্থান ও উন্নয়নের দাবি তবেই পূরণ হবে যদি জঙ্গলমহল একটি পৃথক রাজ্যে পরিণত হয়। প্রস্তাবিত জঙ্গলমহল রাজ্যটি পুরুলিয়া, ঝাড়গ্রাম, বাঁকুড়া, পূর্ব মেদিনীপুর, পশ্চিম মেদিনীপুর, পশ্চিম বর্ধমান কিছু অংশ সহ অন্যান্য এলাকা নিয়ে গঠিত। তখন বাঁকুড়া, পুরুলিয়া, পশ্চিম মেদিনীপুর ও ঝাড়গ্রামের ৪০ জন বিধায়কের মধ্যে ১৫ জন বিজেপির সদস্য।

তবে পশ্চিমবঙ্গ রাজ্য বিজেপি এই পৃথক রাজ্যের প্রস্তাব থেকে দূরে ছিল। এক তৃণমূল কংগ্রেস নেতা পৃথক রাজ্যের দাবির জন্য সৌমিত্র খাঁর বিরুদ্ধে অভিযোগপত্র দায়ের করেছিলেন।

কুড়মি আন্দোলন

আরও দেখুন
 সাঁওতাল পরগনা বিভাগ
 জঙ্গল তরাই

তথ্যসূত্র

বহিঃসংযোগ
 The Jungle and the Aroma of Meats: An Ecological Theme in Hindu Medicine

বাংলার ইতিহাস
ব্রিটিশ ভারতের জেলা
পশ্চিমবঙ্গের ইতিহাস
বেঙ্গল প্রেসিডেন্সি
১৮০৫-এ ব্রিটিশ ভারতে প্রতিষ্ঠিত
মল্লভূম

মল্লভূম হল অধুনা ভারতের পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর (আদি নাম বন বিষ্ণুপুর) শহরের মল্ল রাজবংশ কর্তৃক শাসিত প্রাচীন একটি রাজ্য।

বিস্তার 

বিষ্ণুপুর ও তার পার্শ্ববর্তী অঞ্চলকে মল্লভূম বলা হত। অধুনা বাঁকুড়া থানার মূল অঞ্চলটি (ছাতনা, ওন্দা, বিষ্ণুপুর, কোতুলপুর ও ইন্দাস বাদে) মল্লভূম রাজ্যের অন্তর্গত ছিল। অতীতে বিষ্ণুপুর রাজ্যের বিস্তার অনেক বেশি ছিল। উত্তরে সাঁওতাল পরগনার দামিন-ই-কোহ থেকে দক্ষিণে মেদিনীপুর জেলা পর্যন্ত এই রাজ্য প্রসারিত ছিল। বর্ধমান জেলার পূর্ব অংশ ও ছোটোনাগপুর মালভূমির কিছু অংশ এই রাজ্যের অন্তর্গত ছিল।

বিষ্ণুপুরের রাজাদের বলা হত মল্ল রাজা। সংস্কৃত ভাষায় "মল্ল" শব্দের অর্থ কুস্তিগির। তবে এই অঞ্চলের মাল উপজাতির নামের সঙ্গে এই নামের যোগ থাকা সম্ভব।

খ্রিস্টীয় সপ্তম শতাব্দী থেকে ব্রিটিশ শাসন শুরুর আগে পর্যন্ত প্রায় ১০০০ বছর বাঁকুড়া জেলার ইতিহাস মল্লভূম রাজ্যের উত্থানপতনের সঙ্গে অঙ্গাঙ্গীভাবে জড়িত। বিপত্তারিণী দেবীর কিংবদন্তিটি এই মল্লরাজাদের সঙ্গে যুক্ত।

মল্ল শাসকগণ
মল্লরা তাদের নিজস্ব ক্যালেন্ডার শুরু করেছে যা মল্ল যুগ (মল্লবদা)। কথিত আছে যে, ভাদ্র মাসের (আগস্ট-সেপ্টেম্বর) ১০২ খ্রিস্টাব্দের বাংলা ক্যালেন্ডারে ইন্দ্র দ্বাদশীর দিন থেকে মল্ল যুগ শুরু হয়েছিল।

মন্দির

ইস্টার্ন সার্কেলের আর্কিওলজিক্যাল সার্ভে অফ ইন্ডিয়ার সুপারিনটেনডেন্ট ডক্টর ব্লোচের মতে, বারোটি তারিখের মন্দিরগুলি কালানুক্রমিক ক্রমে নিম্নরূপ:

জনপ্রিয় সংস্কৃতিতে

ফিল্ম
 ইস্টার্ন জোনাল কালচারাল সেন্টার, কলকাতা, আপনাদের জন্য নিয়ে এসেছে 𝗢𝗻𝗹𝗶𝗻𝗲 𝗔𝗿𝗰𝗵𝗶𝘃𝗲 থেকে চতুর্থ ডকুমেন্টারি 𝗗𝗼𝗰𝘂𝗺𝗲𝗻𝘁𝗮𝗿𝘆 𝗙𝗶𝗹𝗺 𝗙𝗲𝘀𝘁𝗶𝘃𝗮𝗹 . ভিডিওটি বিষ্ণুপুর রাজ্যের ধ্রুপদ ঘরানার একটি উপস্থাপনা।

Gallery

পাদটীকা 

 

বাঁকুড়া জেলা
পশ্চিমবঙ্গের ইতিহাস
মল্লভূম
বাংলার রাজবংশ
মধ্যযুগীয় সাম্রাজ্য ও ভারতের রাজ্য
মোহাম্মদ আবুল বাশার

একই নামের অন্যান্য ব্যক্তিবর্গের জন্য দেখুন আবুল বাশার।

মোহাম্মদ আবুল বাশার মুন্সী (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাকে বীর প্রতীক উপাধিতে ভূষিত করা হয়।

জন্ম, বংশপরিচয় ও শিক্ষাজীবন 
মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।

কর্মজীবন 
ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।

মুক্তিযুদ্ধে ভূমিকা

যেভাবে শহীদ হলেন

বীরশ্রেষ্ট সম্মান 
১৯৭৩ সালের ১৫ ডিসেম্বর সরকারি গেজেট নোটিফিকেশন অনুযায়ী বাংলাদেশের স্বাধীনতা যুদ্ধের সাতজন বীর সন্তানকে মরণোত্তর বীর প্রতীক উপাধীতে ভূষিত করা হয়।

পুরস্কার ও সম্মাননা

তথ্যসূত্র

পাদটীকা

বহিঃসংযোগ 
 মুন্সীবাড়ি

বীর প্রতীক
১৯৭১-এ মৃত্যু
বাংলাদেশের মুক্তিযোদ্ধা
১৯৩৫-এ জন্ম
নোয়াখালী জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
উইজার্ড জ্যাকাম

উইজার্ড জ্যাকাম (সি. ১৪৯০-১৫২৩) ছিলেন একজন ফ্রিজীয় সামরিক কমান্ডার, সেনাপতি ও আর্মার ব্ল্যাক হুপের সদস্য। তিনি ছিলেন পিয়ের গ্যারলফস দনিয়ার লেফটেনান্ট ও সেক্সন এবং ডাচ হানাদারের বিরুদ্ধে লড়াই করেছেন। ১৫২০ সালে দনিয়া মৃত্যুবরণ করার পর জ্যাকাম, দনিয়ার স্থলাভিষিক্ত হন।

প্ররম্ভিক জীবন 
১৪৯০ সালে জ্যকাম একটি বড় ও সরল কৃষক পরিবারে জন্মগ্রহণ করেন। তিনি ছিলেন ক্রুসেডের যুদ্ধে অংশগ্রহণকারী নাইটদের বংশধর। তার পিতার দিকের একজন পূর্বপুরুষ এন্টিওচের অবরোধে মৃত্যুবরণ করেছিলেন।

দ্রোহ 
পিয়েরে গ্যারলফস দনিয়া ও জ্যাকাম একত্রে তাদের মাতৃভূমি ফ্রিজিয়াকে ডাচ দখলদারীদের কাছ থেকে মুক্ত করার জন্য লড়াই করেছেন। প্রথমে মেদেমব্লিক এলাকাটি সেক্সনদের দ্বারা দখল হয়, এরপর ডাচরা এলাকাটি জয় করে। দনিয়া ও জ্যাকামের উদ্দেশ্য ছিলো এলাকাটি স্বাধীন করা। দনিয়ার নেতৃত্বে, তারা সাধারণত গেরিলা আক্রমণ চালাতো ও কয়েকটি সফল অভিযানও পরিচালনা করেন। এরমধ্যে উল্লেখযোগ্য মেদেমব্লিক শহর ও দুটি হল্যান্ডিক ক্যাসল অবরোধ। তাদের সবচেয়ে বড় সাফল্য আসে সমুদ্রে, যাইহোক দনিয়া ও জ্যাকাম দুজন মিলে মোট ২৮টি ডাচ জাহাজ ডুবিয়ে দেন; যার ফলে দনিয়া ক্রস অফ দ্য ডাচম্যান উপাধিতে পরিচিতি লাভ করেন।

১৫১৯ সালের দিকে দনিয়ার স্বাস্থ্য খারাপ হতে শুরু করে ও তিনি বিদ্রোহী কমান্ডার থেকে অবসর নেন। ১৫২০ সালে তিনি মারা যাওয়ার পর জ্যাকাম বিদ্রোহীদের কমান্ডার হিসেবে অভিষিক্ত হন। তিনি নেতৃত্ত্ব গ্রহণ করে বাহিনীর সৈন্য সংখ্যা ৪০০০ এ উন্নীত করেন। জ্যাকাম যদিও কিছু বিজয় অর্জন করেন কিন্তু তিনি ছিলেন আগের কামান্ডারের চেয়ে অনেক ধীর ও ধীরে ধীরে তার সৈন্য সংখ্যা কমতে শুরু করে। জ্যাকাম ও তার সৈন্যরা জলদস্যুতায় যোগদান করেন; তারা ফ্রিজিয়ার অনেক গ্রামে লুটতরাজ করেন, ফলে তিনি তার নিজের জনগণের কাছেই বিশ্বাস ও সমর্থন হারান। ফলে তিনি বিভিন্ন স্থানে পরাজিত হতে থাকেন।

মৃত্যু 
কয়েকটি ধারাবাহিক পরাজয়ের পর তিনি ও তার অবশিষ্ঠ সেনাসদস্যদের ১৫২৩ সালে গ্রেফতার করে ফ্রিজিয়ার লিউয়ার্ডেনে আনা হয়। সেখানে প্রকাশ্যে তাদের শিরোচ্ছেদ করা হয়। জ্যাকাম ও বিদ্রোহীদের মৃত্যুর সাথে সাথে ফ্রিজিয়ার বিদ্রোহেরও অবসান হয়। এটি ছিলো ফ্রিজিয়ার ইতিহাসে সর্বশেস বিদ্রোহ।

পদটীকা ও তথ্যসূত্র 

১৪৯০-এর দশকে জন্ম
১৫২৩-এ মৃত্যু
ওলন্দাজ জলদস্যু
নেদারল্যান্ডসের ইতিহাস
শিরশ্ছেদে মৃত্যু
আল ফাতেহ মসজিদ

আল-ফাতেহ্‌ মসজিদ, (, উচ্চারণঃ মাসজিদ আল ফতিহ্‌), যা আল-ফাতেহ্‌ গ্র্যান্ড মসজিদ এবং আল-ফতেহ্‌ ইসলামিক সেন্টার নামেও পরিচিত; বাহরাইনের মানামায় অবস্থিত পৃথিবীর অন্যতম বৃহত্তম মসজিদ। এর আয়তন ৬ হাজার ৫শ বর্গমিটার এবং একই সাথে ৭ হাজার মানুষের ধারণের ক্ষমতা রাখে এই মসজিদ। এই মসজিদটি ১৯৮৬ সালে শেখ ঈসা ইবনে সালমান আল খলিফার আমলে নির্মিত হয় এবং নাম দেয়া হয় ২০০৬ সালে।

গ্যালারী

তথ্যসূত্র

বহিঃসংযোগ 

 আল ফাতাহ্ ইসলামিক সেন্টারের সরকারি ওয়েবসাইট

১৯৮৮-এ প্রতিষ্ঠিত
বাহরাইনের মসজিদ
সুন্নি মসজিদ
গম্বুজসহ মসজিদ
মানামার দর্শনীয় স্থান
প্রধান মসজিদ
২০শ শতাব্দীর এশিয়ার মসজিদ
কলিঙ্গ

কলিঙ্গ (, দেবনাগরী: कलिङ्ग,) ছিলো ভারতীয় উপমহাদেশের একটি প্রাচীন রাজ্য যা ভারতের মধ্য-পূর্বাঞ্চলের ওড়িশা, পশ্চিমবঙ্গ রাজ্যের বাঁকুড়া , পুরুলিয়া , মেদিনীপুর জেলার, অন্ধ্রপ্রদেশের উত্তরাংশ এবং মধ্য প্রদেশের কিয়দাংশ নিয়ে গঠিত ছিলো বলে ধারণা করা হয়। এই রাজ্যটি অর্থনৈতিকভাবে ছিলো সমৃদ্ধ এবং এর ভূমি ছিলো উর্বর মৃত্তিকায় আচ্ছাদিত, যা দামোদর/গঙ্গা নদী থেকে গোদাবরী নদী পর্যন্ত এবং পশ্চিমে বঙ্গোপসাগর থেকে অমরকণ্টক পর্বতমালা পর্যন্ত বিস্তৃত ছিলো। খ্রিস্টপূর্ব ২৬৫ সালে এই অঞ্চলটি মগধ সাম্রাজ্যের অধিপতি মৌর্য সম্রাট অশোক কর্তৃক আক্রান্ত হলে কলিঙ্গের যুদ্ধের সূচনা ঘটে এবং তাতে ব্যাপক ক্ষয়ক্ষতি ও রক্তপাত ঘটে; যার ফলশ্রুতিতে সম্রাট অশোক বৌদ্ধ ধর্ম গ্রহণ করে বুদ্ধের অহিংসার বানী প্রচারে আত্মনিয়োগ করেন।

আরও দেখুন 
 কলিঙ্গ, জাভা, ইন্দোনেশিয়া

তথ্যসূত্র 

ভারতের ইতিহাস
বাংলার ইতিহাস
ওড়িশা
ঐতিহাসিক ভারতীয় অঞ্চল
ওড়িশার ইতিহাস
অন্ধ্রপ্রদেশের ইতিহাস
প্রাক্তন রাজতন্ত্র